Loe läbi eestikeelne uudisteartikkel ja väljenda selle sisu lühikese pealkirjana. Vasta vaid pealkirjaga.
## Tekst:

Mootorrataste ringrajasõidu kuninglikus MotoGP klassis krooniti esimest korda maailmameistriks 25-aastane itaallane Francesco Bagnaia (Ducati).
MotoGP maailmameister selgus viimasel etapil Hispaanias Valencias Ricardo Tormo ringrajal. Parimalt positsioonilt startinud Jorge Martin (Ducati) kaotas esimesse kurvi tulles liidrikoha. Alles viiendalt kohalt sõitu alustanud Alex Rins (Suzuki) asus võistlejaterivi etteotsa. MM-tiitlile heitlejad prantslane Fabio Quartararo (Yamaha) ja Bagnaia võtsid sisse vastavalt neljanda ja kuuenda positsiooni. Juba teisel ringil vahetasid Quartararo ja Bagnaia omavahel mitu korda kohti.

Paari ringi järel said Rins, Martin, Jack Miller (Ducati) ja Marc Marquez (Repsol Honda) neljakesi teiste ees mõnesekundilise edu sisse. Quartararo hakkas nendega vahet vähendama ning Bagnaia jäi maha. 18 ringi enne lõppu kukkus Marquez ning Quartararo kerkis sellega neljandaks ja Bagnaia kuuendaks. Vahepeal oli Brad Binder (Red Bull KTM) Bagnaiast mööda saanud.

Viis ringi enne lõppu kukkus esimeste hulgast ka Miller. Quartararo oli jätkuvalt neljandal kohal ning Bagnaia hoidis üheksandat positsiooni.

Rins suutis lõpuni oma esikohta hoida ning võttis etapivõidu. Binder kerkis teiseks ning kolmanda koha sai võistlust esikohalt startinud Martin. Eelmise aasta maailmameister Quartararo lõpetas sõidu neljandana. Bagnaia tuli üle finišijoone kaheksandal positsioonil, millest piisas MM-tiitli võitmiseks.

Bagnaia teenis lõppenud hooajal seitse etapivõitu ning krooniti 265 punktiga maailmameistriks. 2021. aasta maailmameister Quartararo sai 246 punktiga teise koha. Itaallane Enea Bastianini sai üldarvestuses 219 punktiga kolmanda koha. Pikalt üldarvestuses esikolmikus olnud Aleix Espargaro (Aprilia) katkestas sõidu ning langes punktidega neljandaks.

Viimati tuli itaallane MotoGP maailmameistriks 2009. aastal, kui tiitli võitis Valentino Rossi. Viimati sai Ducati MM-tiitli 2007. aastal, kui meistriks krooniti Casey Stoner.

Moto2 klassis tuli maailmameistriks hispaanlane Augusto Fernandez (Red Bull KTM). Moto3 klassis krooniti kaks nädalat tagasi meistriks samuti hispaanlane Izan Guevara (Aspar Team).
## Pealkiri:

user
Francesco Bagnaia krooniti esmakordselt MotoGP maailmameistriks
assistant